امریکا ایرانا قارشی سلاح تحریمینی قالیجی ائتمک عذره بیرلشمیش میللت‌لر تشکیلاتی تهلوکه‌سیزلیک شوراسینا تقدیم ائتدیگی قانون لاییحه‌سینی دییشدیریب.
یئنی لاییحه‌ده 18 اوکتبردا مودتی دولا‌جاق امریکانین ایرانا قارشی سلاح تحریمی‌نین "بیرلشمیش میللت‌لر تشکیلاتی تهلوکه‌سیزلیک شوراسی باشقا قرار وئرنه قدر داوام ائتدیریلمه‌سی" تکلیفی ایره‌لی سورولوب.
ایران دیپلومات‌لارینا قارشی تحریم لر، ایران نقلیات واسیطه‌لرینده یوخلاما‌لار، ایران-ین 2019-جو ایلین سپتامبریندا سعودیه عربیستانی، دسامبریندا امریکانین عراق-داکی حربی بازا‌لاری و سفیرلیگینه هاوا هوجوم‌لاری ایله باغلی حکم‌لر ایسه قطعنامه لاییحه‌سینده آچیقلانماییب.
امریکانین بمت-دکی دایمی نماینده‌سی کلی کرافت دییشیک‌لیکله باغلی ائتدیگی شرحده بیلدیریب: "یئنی قانوندا بمت تهلوکه‌سیزلیک شوراسی-نین فیکیرلری دقته آلینیب و ایران-ین کونوانسیون سلاح‌لارینی سربست شکیلده آلیب-ساتماسی‌نین قارشی‌سینی آلماق مقصدی داشیییر."
ایران-ین بمت-دکی دایمی نماینده‌سی مجید تخت روانچی ایسه سؤزوگئدن موضوع ایله باغلی توییتر حسابیندا یازیب: "امریکا بمت تهلوکه‌سیزلیک شوراسی-نین عضو‌لری‌نین رئاکسیاسی ایله قارشی-قارشییا قالدیغی اوچون گئری آددیم آتماق مجبوریتینده قالدی و یئنی قانون لاییحه‌سی حاضیرلاندی. اما بو یئنی قانون دا هدف و طبیعتی باخیمیندان کؤهنه‌سینه بنزییر. بمت-نین بونو دا رد ائدجگینه اینانیریق."
قئید ائدک کی، آوقوستون 13-ده قانون لاییحه‌سی بمت تهلوکه‌سیزلیک شوراسی-نین عضولری‌نین سسوئرمه‌سینه تقدیم ائدیله‌جک.
